**Správa o činnosti AS FSVaZ UKF v Nitre za rok 2020**

AS FSVaZ zasadal v roku 2020 celkovo päť krát z čoho 1 zasadnutie sa konalo elektronickou formou. Okrem členiek a členov AS sa na zasadnutiach podľa potreby zúčastňoval dekan FSVaZ doc. PhDr. Rastislav Rosinský, PhD. a tajomníčka FSVaZ Ing. Petra Kluvancová, ktorí prezentovali informácie k vybraným bodom programu a zaujali k nim stanovisko.

Akademický senát prerokoval celkovo 19 uznesení, ktoré schvaľoval, príp. bral na vedomie. Zásadné uznesenia sa vzťahovali k nasledovným témam:

* Prijímanie študentov na štúdium - schvaľovanie podmienok prijímacieho konania v bakalárskom a magisterskom stupni štúdia, ako i zmeny v podmienkach prijímania študentov počas núdzového stavu.
* Významná časť činnosti AS FSVaZ sa viazala na prípravu nových Zásad volieb do AS FSVaZ. Niektoré časti pôvodných Zásad volieb do AS FSVaZ boli v rozpore so zmenami v legislatíve, čim by mohli byť obmedzené práva niektorých študentov byť volení do študentskej časti AS FSVaZ. Na základe návrhov niektorých členov AS FSVaZ bol do zásad zapracovaný i nový pomerový systém, ktorý by zohľadňoval zastúpenie každého pracoviska v zamestnaneckej časti a študijného odboru v študentskej časti AS FSVaZ. Nové zásady neboli v AS FSVaZ schválené, čo viedlo k opätovnému prepracovaniu zásad. Vo finálnej verzii zásad bol ponechaný pôvodný spôsob zastúpenia jednotlivých pracovísk a študijných odborov, ktorý je založený výlučne na výsledkoch hlasovania ako celku bez ohľadu na zastúpenie pracoviska alebo odboru (s výnimkou členstva jedného nepedagogického zamestnanca v zamestnaneckej časti AS FSVaZ). Zároveň umožňuje byť volený do študentskej časti AS FSVaZ všetkým študentom zapísaných v študijných programoch na FSVaZ. Finálna verzia zásad bola AS FSVaZ schválená dňa 10. 3. 2020. Počas núdzového stavu čelil AS FSVaZ s ťažkosťami realizovať doplňujúce voľby do AS FSVaZ. Legislatívna komisia AS FSVaZ pripravila dodatok k zásadám, ktorý by umožňoval uskutočniť voľby do AS FSVaZ využitím elektronických prostriedkov. Novelizovaná verzia zásad bola konzultovaná s Personálno-právnym oddelením a poskytnutá pre pripomienkovanie Akademickej obci prostredníctvom systému DOC. Pripomienky neboli žiadne a tým je materiál pripravený pre rokovanie a schvaľovanie v AS FSVaZ.
* 30. 9. 2020 sa konali doplňujúce voľby jedného člena zamestnaneckej časti AS FSVaZ a piatich členov študentskej časti AS FSVaZ. Do zamestnaneckej časti AS FSVaZ kandidovali piati kandidáti. Najvyšší počet hlasov získala PhDr. Zuzana Spáčilová, PhD., čím sa stala členkou zamestnaneckej časti AS FSVaZ. Do študentskej časti AS FSVaZ kandidovali deviati kandidáti. Najvyšší počet hlasov získali Rut Jarkovičová, Patrícia Šalagová, Viktória Zupková, bc. Zuzana Mináriková a Petra Caková, čím sa stali členkami študentskej časti AS FSVaZ. K aktuálnemu termínu je AS FSVaZ v plnom zložení a aj napriek núdzovému stavu je schopný plniť svoju funkciu.
* Systemizácia funkčných a pracovných miest k 1. 9. 2020.
* Rozpočet FSVaZ na rok 2020.

Akademický senát Fakulty sociálnych vied a zdravotníctva Univerzity Konštantína Filozofa v Nitre pôsobil v roku 2020 v súlade so štandardnou legislatívou (Zákonom o vysokých školách, Štatútom FSVaZ UKF v Nitre, Rokovacím poriadkom AS FSVaZ UKF v Nitre) a ako najvyšší iniciatívny, koordinačný a kontrolný orgán FSVaZ sa snažil o funkčné zastupovanie všetkých členiek a členov Akademickej obce fakulty.

V rámci prehĺbenia informovanosti, transparentnosti a umožneniu väčšieho zapojenia sa členov Akademickej obce do tém prerokovávaných na zasadnutiach AS FSVaZ boli počas roka všetky materiály k dispozícii online v systéme DOC UKF („Interné materiály AS FSVaZ“). Na uvedenom mieste sú pre členov Akademickej obce k dispozícii materiály prerokovávané a schvaľované AS. Členovia Akademickej obce sa tak môžu zapojiť do diskusie k predkladaným návrhom prostredníctvom svojich zástupcov v radoch AS FSVaZ alebo predsedníctva AS FSVaZ.

Ďakujem všetkých členkám a členom AS FSVaZ UKF v Nitre za prácu, ktorú odviedli na jednotlivých rokovaniach a čas, ktorý venovali štúdiu a príprave materiálov. Verím, že spolupráca s Akademickou obcou FSVaZ ako i vedením FSVaZ bude v budúcom roku rovnako smerovať k rozvoju fakulty a napĺňaniu jej strategických zámerov.

V Nitre 14. decembra 2020

 doc. PhDr. Ľubor Pilárik, PhD.

predseda AS FSVaZ UKF v Nitre

overila: PhDr. Erika Krištofová, PhD.

podpredseda AS FSVaZ UKF v Nitre